Poštovani delegati, dragi gosti, predstavnici javnog informisanja, pozdravljam vas i otvaram 29. sjednicu Doma naroda Parlamentarne skupštine Bosne i Hercegovine. Na današnjoj sjednici je prisutno 13 delegata, od toga 5 delegata iz bošnjačkog naroda, 3 delegata iz reda hrvatskog naroda i 5 delegata iz reda srpskog naroda. Gospoda Filipović i Zrno su opravdano izostali sa ovog zasjedanja. Za ovu 29. sjednicu predlažem sljedeći D N E V N I R E D: 1. Zahtjev Savjeta ministara za razmatranje Prijedloga zakona o izmjenama i dopunama Zakona o Sudu BiH po hitnom postupku, u skladu sa članom 100. Poslovnika, 2. Zahtjev Savjeta ministara za razmatranje Prijedloga zakona o izmjenama i dopunama Zakona o Tužilaštvu BiH po hitnom postupku, u skladu sa članom 100. Poslovnika, 3. Zahtjev Savjeta ministara za razmatranje Prijedloga zakona o izmjenama i dopunama Krivičnog zakona BiH po hitnom postupku, u skladu sa članom 100. Poslovnika, 4. Zahtjev Savjeta ministara za razmatranje Prijedloga zakona o ustupanju predmeta od strane Međunarodnog krivičnog suda za bivšu Jugoslaviju Tužilaštvu Bosne i Hercegovine i korištenju dokaza pribavljenih od Međunarodnog krivičnog suda za bivšu Jugoslaviju u postupcima pred sudovima u Bosni i Hercegovini po hitnom postupku, u skladu sa članom 100. Poslovnika, 5. Zahtjev Savjeta ministara za razmatranje Prijedloga zakona o izmjenama i dopunama Zakona o zaštiti svjedoka pod pretnjom i ugroženih svjedoka po hitnom postupku, u skladu sa članom 100. Poslovnika. 2 Otvaram raspravu o prijedlogu dnevnog reda. Ko se javlja za riječ? Niko se nije javio. Zaključujem raspravu. Konstatujem da je usvojen ovaj dnevni red. Prelazim na prvu tačku dnevnog reda. Ad.1. Zahtjev Savjeta ministara za razmatranje Prijedloga zakona o izmjenama i dopunama Zakona o Sudu BiH po hitnom postupku, u skladu sa članom 100. Poslovnika Na 28. sjednici Doma naroda kod glasanja da li će se ovaj zakon razmatrati po članu 100. Poslovnika nije bilo entitetske većine. Kolegij se sastao na osnovu člana 60. stav 2. Poslovnika Doma naroda. Kolegij nije postigao saglasnost i sada se Dom mora izjasniti u skladu sa članom 60. tačka 3. Poslovnika Doma naroda. Samo se glasa ko je protiv da se Zakon razmatra po članu 100. tačka 3. Poslovnika Doma naroda. Zbog problema sa tehnikom glasaćemo ručno. Dakle, ko je protiv? Po entitetima. Ovaj put Federacija, ima vas više. Ko je protiv iz Federacije Bosne i Hercegovine da se? Znači niko nije protiv iz Federacije Bosne i Hercegovine. Jedan pardon, gospodin Čengić. Ko je protiv iz Republike Srpske? – 5 Dakle konstatujem da će se ovaj zakon, sozbirom da ima više od 2/3 protiv, odnosno da je, odnosno da nema entitetsku većinu, Zakon će se razmatrati u redovnoj proceduri. Prelazim na sljedeću tačku dnevnog reda. Ad.2. Zahtjev Savjeta ministara za razmatranje Prijedloga zakona o izmjenama i dopunama Zakona o Tužilaštvu BiH po hitnom postupku, u skladu sa članom 100. Poslovnika Sve ćemo zajedno, ja sam tako razumio jel, prijedlog zaključka. Na kraju za sve. Ne, ne on automatski ide u redovnu. Konstatujem zaključkom evenutalnim ćemo ga mi prebaciti u ovu proceduru. Da. Nemojte. Evo brzo ćemo, brzo ja čitam. Druga tačka dnevnog reda Ad.2. Zahtjev Savjeta ministara za razmatranje Prijedloga zakona o izmjenama i dopunama Zakona o Tužilaštvu BiH po hitnom postupku, u skladu sa članom 100. Poslovnika 3 Također na 28. sjednici Doma naroda kod glasanja da li će se ovaj zakon razmatrati po članu nije bilo entitetske većine. Kolegij se sastao na osnovu člana 60. stav 2. Poslovnika Doma naroda i nije postigao saglasnost. Dom se mora izjasniti u skladu sa članom 60. tačka 3. Poslovnika Doma. Glasa se protiv da se Zakon razmatra po člana 100. tačka 3. Poslovnika Doma naroda. Opet ručno glasamo. Iz Republike Srpske delegati ko je protiv? 5 delegata iz Republike Srpske. Iz Federacije BiH ko je protiv? – 1 delegat je protiv. Dakle Zakon će se razmatrati u redovnoj proceduri. Tačka tri Ad.3. Zahtjev Savjeta ministara za razmatranje Prijedloga zakona o izmjenama i dopunama Krivičnog zakona BiH po hitnom postupku, u skladu sa članom 100. Poslovnika Na 28. sjednici kod glasanja da li će se ovaj zakon razmatrati po članu 100. nije blo entitetske većine. Kolegij se sastao na osnovu člana 60. stav 2. Poslovnika i nije postigao saglasnost. Sada se Dom mora izjasniti u skladu sa članom 60. tačka 3. Poslovnika. Glasa se ko je protiv da se Zakon razmatra po članu 100. tačka 3. Poslovnika Doma naroda. Federacija Bosne i Hercegovine? – 1 protiv. Republika Srpska? – 5 protiv. Dakle, zakon će se razmatrati u redovnoj proceduri. Četvrta tačka dnevnog reda Ad.4. Zahtjev Savjeta ministara za razmatranje Prijedloga zakona o ustupanju predmeta od strane Međunarodnog krivičnog suda za bivšu Jugoslaviju Tužilaštvu Bosne i Hercegovine i korištenju dokaza pribavljenih od Međunarodnog krivičnog suda za bivšu Jugoslaviju u postupcima pred sudovima u Bosni i Hercegovini po hitnom postupku, u skladu sa članom 100. Poslovnika Na 28. sjednici Doma naroda kod glasanja da li će se ovaj zakon razmatrati po članu 100. Poslovnika nije bilo entitetske većine. 4 Kolegij se sastao i na osnovu člana 60. stav 2. Poslovnika Doma naroda nije postigao saglasnost i sada se Dom mora izjasniti u skladu sa članom 60. tačka 3. Poslovnika Doma naroda. Samo se glasa ko je protiv da se Zakon razmatra po članu 100. tačka 3. Poslovnika Doma naroda. Ko je protiv? Prvo glasaju delegati iz Republike Srpske. 5 protiv. Sada glasaju delegati iz Federacije Bosne i Hercegovine. Ko je protiv? – Niko. Dakle, Zakon će se razmatrati u redovnoj proceduri. Peta tačka Ad. 5. Zahtjev Savjeta ministara za razmatranje Prijedloga zakona o izmjenama i dopunama Zakona o zaštiti svjedoka pod pretnjom i ugroženih svjedoka po hitnom postupku, u skladu sa članom 100. Poslovnika Na 28. sjednici Doma naroda kod glasanja da li će se ovaj zakon razmatrati po članu 100. Poslovnika nije bilo entitetske većine. Kolegij se sastao i nije postigao saglasnost.Dom mora izjasniti. Glasa se protvi da se Zakon razmatra po članu 100. tačka 3. Poslovnika Doma naroda. Molim delegate iz Federacije BiH ko je protiv? – Niko. Delegati iz Republike Srpske ko je protiv? – 5 Zakon će se razmatrati u redovnoj proceduri. Za riječ se javlja kolega Halid Genjac. Izvolite.
Poštovane kolege, mi smo naravno ovim, kako to Poslovnik predviđa odredili da predloženih svih ovih zakona svih pet tačaka dnevnog reda idu u redovnu proceduru. Mislim da možemo učiniti još jedan pokušaj kao Dom da se ipak ova procedura ubrza, a da se ne ošteti zakonodavna procedura donošenja ovih važnih zakona. Zato u skladu sa članom 131. Poslovnika predlažem sljedeći zaključak. Dom naroda poziva Vijeće ministara, kao predlagača zakona pod tačkom 1., 2., 3., 4. i 5. današnjeg dnevnog reda, da ne čitam sve nazive, da obnovi navedene prijedloge zakona uz obrazloženi zahtjev da se u parlamentarnoj proceduri razmatraju po hitnom postupku u skladu sa članom 99. tačka 1. Poslovnika Doma naroda. 5 Usvajanjem ovakvog zaključka Dom naroda bi iskazao spremnost da ipak u što je moguće kraćem roku dođemo do ovih značajnih zakona i ujedno Dom naroda bi pozvao Vijeće ministara da kao ovlaštenog predlagača i Poslovnikom ovlaštenog podnosioca inicijative da zakoni podnose, odnosno usvajaju po skraćenom postupku da takav zahtjev upute prema Domu naroda. Hvala vam.
Zahvaljujem se kolegi Genjcu. Dakle vrlo jasno, precizno, kristalno čuli smo prijedlog zaključka i evo pošto se niko nije prijavio, ja predlažem da se izjasnimo o tom zaključku. Evo, elektronika je proradila naglo. Dakle, možete glasati elektronski. Otvaram glasanje. Konstatujem da je sa 13 glasova jednoglasno usvojen zaključak i zaključujem ovu današnju sjednicu. Da, ovo će ići po skraćenom, dakle po hitnom postuku u skladu sa članom 99. što podrazumjeva skraćene rokove. Zahvaljujem se na efikasnom radu na obadvije današnje sjednice i vidimo se ako bogda uskoro. Živjeli. Sjednica je završila sa radom u 18,15 sati.